توران یازقان 1938-جی ایلده ایسپارتا نین اگیردیر ایلچه‌سینده آنادان اولوب. ایلک تحصیلینی ظفر ایبتیدایی مکتبینده آلیب. اورتا تحصیلینی ایسه ایستانبول وفا لیسئیینده سونرادان ایسه کاستامونو لیسئیینده داوام ائتدیریب. اورتا تحصیلینی بیتیردیکدن سونرا 1959-جو ایلده ایستانبول بیلیم‌یوردو ایقتیصاد فاکولته سینی بیتیریب. بیلیم‌یوردو بیتیردیکدن سونرا حربی خیدمته یوللانیب. عسگرلیکدن گلدیکدن سونرا بیر نئچه ایل موختلیف وظیفه‌لرده ایشله ییب. 1979-جو ایلده ایقتیصاد علم‌لری اوزره پروفسور آدینی قازانیب. توران یازقان 1980-جی ایلدن اعتیباراً  قوردوغو تورک دونیاسی آراشدیرمالاری وقفی‌نین باشچیسی اولوب. 2000-جی ایلده بیلیم‌یوردوندان امکلی‌ اولسا  بئله یئنه تورک دونیاسی اوچون ایشلر گؤرمگه داوام ائدیب. تورک دونیاسیندا و ائله‌جه ده تورکیه ده گؤردوگو ایشلره گؤره 200-دن چوخ موکافات آلیب.